Η αντλία ινσουλίνης είναι μια ηλεκτρονική συσκευή που παρέχει ινσουλίνη στο σώμα με έναν προγραμματιζόμενο ρυθμό, σε μια προσπάθεια μίμησης του τρόπου με τον οποίο λειτουργεί το πάγκρεας. Η αντλία ινσουλίνης βοηθάει τον ασθενή με διαβήτη να διαχειρίζεται τα επίπεδα γλυκόζης στο αίμα του πιο αποτελεσματικά και σταθερά. Με την προγραμματισμένη παροχή ινσουλίνης, οι αντλίες μπορούν να βοηθήσουν στην αποφυγή υπογλυκαιμικών και υπεργλυκαιμικών επεισοδίων, να βελτιώσουν τον έλεγχο του διαβήτη, και να δώσουν στον ασθενή μεγαλύτερη ελευθερία στις καθημερινές δραστηριότητές του.Οι νεότερες υβριδικές αντλίες ινσουλίνης «κλειστού κυκλώματος» διαθέτουν ένα λογισμικό που μπορεί να προσαρμόζει αυτόματα την χορήγηση ινσουλίνης σε συνάρτηση με τις μετρήσεις γλυκόζης που παρέχονται από το σύστημα συνεχούς καταγραφής, το οποίο λειτουργεί παράλληλα και μεταδίδει ασύρματα τις μετρήσεις στην αντλία. Ωστόσο, ακόμη και με αυτές τις αντλίες, ο ασθενής πρέπει να «αναγγέλλει» το γεύμα του και την περιεκτικότητά του σε υδατάνθρακες.